Mám pocit, že som skejterka, ktorú najviac hejtujú.
Ľudia hovoria samé zlé veci.
Ale mne je jedno, čo iní hovoria.
Beriem to ako motiváciu a pokračujem v tom, čo chcem robiť.
Vyrastala som v Sao Paulo v Brazílii.
So skejtovaním som začala, keď som mala desať.
Keď som sa prvýkrát dotkla dosky, zamilovala som sa.
Keď som začala, všetko som sa rýchlo naučila.
Triky som skúšala hneď prvý deň, čo som skejtovala.
Nevedela som jazdiť,
ale skúšala som triky.
Držala som sa brány
a skúšala kickflipy, heelflipy...
Na skejte je ľahké spadnúť.
Padáme stále.
Veľa ľudí to so skejtovaním rýchlo vzdá, lebo to bolí.
Pamätám si, keď som prvýkrát šla dole kopcom a spadla som.
Po celom tele som mala škrabance.
A pomyslela som si:
„To je zábava. Chcem to ešte skúsiť.“
Skejtovala som s chalanmi, aj ja som bola taký chalan.
Bila som sa s nimi.
Skúšala som rovnaké triky.
Bola som jediné dievča.
Susedka mi nadávala,
lebo som sa obliekala rovnako ako chalani.
Mala som široké nohavice, šiltovku a v ruke skejt.
Môj otec skejtboarding nenávidel.
Nechcel, aby som to robila.
Bol to taký prísny otec.
Hovoril, že mám byť doma a učiť sa
a nie byť vonku s chalanmi.
Dokonca mi zlomil dosku.
Ale na druhý deň mi kamarát dal dosku
a upravil mi ju.
Chcela som len skejtovať.
Keď som mala 14 rokov, pozvali ma do Los Angeles,
aby som jazdila na X Games.
Vtedy som si uvedomila,
že som v tom asi dobrá.
Dámy a páni, vitajte v Los Angeles v Kalifornii.
Na prvých X Games sa mi nedarilo.
Bola som zvyknutá na brazílske súťaže...
Tam bol skejtpark malý.
Na X Games bolo všetko dvakrát také veľké.
A bola som posledná.
Asi som to potrebovala.
Úplne to moje skejtovanie zmenilo.
Motivovalo ma to byť lepšia.
A povedala som si, že musím na sebe pracovať.
Prvú zlatú medailu Leticia
získala vo svojej rodnej krajine.
Letí! Letí!
Leticia Bufoniová má zlatú medailu.
Leticia Bufoniová je zase na vrchole.
Ďalšia zlatá medaila.
Trojnásobná zlatá medailistka.
Jeden bronz, dve striebra.
2010 STRIEBRO 2011 BRONZ - 2012 STRIEBRO
2013 ZLATO - 2013 ZLATO 2013 ZLATO - 2014 BRONZ
Keď som začala vyhrávať na X Games,
všetko sa zvrtlo veľmi rýchlo.
Bolo to úžasné.
Spoznala som profi skejterov.
A mala som možnosť byť v časopisoch,
napríklad o fitness,
alebo o móde.
Ľudia hovorili, že už ani nejazdím,
že som modelka na plný úväzok,
že som fitness modelka.
Bolelo to, lebo skejtovanie bolo vždy mojou prioritou.
Vždy to bolo na prvom mieste.
Keď ma pozvali do ESPN Body Issue,
bola to pre mňa česť.
Najskôr som bola nervózna,
lebo som vedela, že budem nahá.
Urobila som to a výsledok sa mi páčil.
Ale veľa ľudí
nepoznalo koncept, v ktorom sa ukazuje telo športovca,
ako svaly a tak, a neukazuje sa to ostatné.
Veľa ľudí malo zlé reči,
že mi za to zaplatili.
Že som sa predala.
A to bolo tesne pred turnajom Street League,
mojím prvým Street League.
Sme v Chicagu.
2015 MAJSTROVSTVÁ SVETA
Historický deň pre Street League.
Počas šesťročnej histórie tu až doteraz ženy nesúťažili.
O 100 % VIAC ŽIEN
Street League bola najväčšia skejtboardingová súťaž.
V kariére som si prechádzala ťažkým obdobím
a naozaj som chcela vyhrať.
Veľká zmena pre ženský skejtboarding.
Pozrime sa na ženy, ktoré zabojujú o titul.
Ľudia, ktorí so mnou súťažili,
boli tí, ktorí tvrdili, že už neskejtujem.
Keď sme na dráhe, všetci sme priatelia.
Ale v hĺbke mysle
som vedela, že ma ohovárali.
Tlačila som na seba, aby som im dokázala, že sa mýlia.
Nervozitu, ktorú pred súťažou cítim,
pocit, ktorý mám, nie je zrovna príjemný.
Ale keď začnem jazdiť, všetko sa zmení.
Som ako v tranze a nič nepočujem.
Môžete pri mne kričať a volať na mňa.
Môže tam byť ohňostroj.
Ja však budem sústredená na triky.
Vie urobiť viacero ollie,
dobré triky.
Vie jazdiť rýchlo.
Je dobrá v prechodoch. V pouličnom jazdení.
Bola to zábavná trať.
V strede trate bolo obrovské logo SLS
a nikto ho nepreskočil,
lebo bolo príliš veľké.
Obrovský ollie.
Výborne.
Na prvé či druhé miesto som vôbec nepomyslela.
Len som chcela urobiť všetky triky.
Pekne. Super kolo.
Pekný frontside 180.
Pamätám si, že som bola druhá
a mala som ešte tri šance.
A potrebovala som nie veľké skóre, ale dobré skóre.
Ak by som urobila ľahký trik,
získala by som body a dostala sa na prvé miesto.
Ale v mysli som nerátala body.
Chcela som urobiť niečo dobré.
Naozajstný trik. Nie len niečo, čím ľahko vyhrám.
Čo pre nás má?
Nepodaril sa jej veľký 360 flip. Netočil sa.
Najskôr 360 flip.
Prvý mi nevyšiel.
Ale povedala som si, že mám ešte dva pokusy.
Ani druhý mi nevyšiel.
Pomyslela som si, že teraz to už bude ťažké.
Cítim ten tlak, mám už len jednu šancu.
Potrebuje 3,9 bodov.
Uvidíme, či sa pokúsi znova, dvakrát jej to nevyšlo...
alebo či skúsi niečo, čo vie, že dá.
V hlave som vedela, že nepotrebujem veľký trik.
Ale ja som ho chcela.
Chcela som to dať.
Potrebovala som to hlavne preto, že mi dvakrát nevyšiel.
Nezmením trik len preto, lebo chcem vyhrať.
Ak vyhrať, tak poriadne.
Musí sa sústrediť.
Keď robíte trik, viete, či ho dáte,
alebo nie.
Mala som dosku pod nohami
a pomyslela si: „Mám to. Je to tu. Dopadnem.“
A hneď ako som bola na zemi, začala som strácať rovnováhu.
A keď som získala rovnováhu,
vedela som, že som to dala.
A hneď som sa začala tešiť.
Vyhrala!
Super.
Leticia Bufoniová je úplne prvou
ženskou výherkyňou majstrovstiev sveta SLS Nike SB.
Keď sa mi podaril posledný trik,
bol to ten najlepší pocit.
Ten pocit sa ťažko vysvetľuje.
Ako skok s padákom. Musíte skočiť, aby ste to pochopili.
Kvôli okolnostiam to bola najlepšia výhra.
Potom som si získala veľa rešpektu.
Je to sen.
O Street League sa mi snívalo už dva týždne.
A dokázala som to.
Som fakt šťastná.
Bola to najlepšia chvíľa môjho života.
Uvedomila som si,
že ak niečo robíte dobre, ľudia vás budú vždy ohovárať.
Ale bolo mi to jedno.
Vždy som chcela dostať skejtboarding o úroveň vyššie.
Samozrejme, vyhrávať je dôležité,
ale skejtovanie nie je len o vyhrávaní.
Chodí za mnou veľa rodičov,
a hovoria, že ich dcéry skejtujú, lebo videli moje videá.
A to sa dobre počúva.
Vždy som chcela byť osobou, ktorú som nemala, keď som začala.
Chcela som ukázať otcovi, že ženy vedia skejtovať,
že môžu byť profesionálky.
A tú osobu som nemala.
Takže teraz chcem byť tou osobou pre mladšiu generáciu.
Chcem im ukázať, že môžu robiť, čo chcú.
Len si musíte ísť za svojím.
Dokážete to.
Preklad titulkov: Zuzana Šplhová